Łužiska hospodarska iniciatiwa (WiL) załožerjow eksistency zaměrnje spěchuje. Lětsa chce iniciatiwa 15. raz wuspěšne předewzaćelske ideje wuznamjenić. Wčera su zamołwići lětušich nominowanych w Choćebuzu předstajili.
Choćebuz (SN/BŠe). Lětuše Łužiske wubědźowanje załožerjow eksistency (LEX) zakónča 19. nowembra ze spožčenjom mytow w Choćebuzu. Wčera je zarjadowar, Łužiska hospodarska iniciatiwa (WiL) nominowanych oficialnje předstajiła. „Nimo funděrowacych wobchodniskich konceptow su lětsa kreatiwne a inowatiwne ideje hłuboki zaćišć zbudźili. Hladajo na přichod sym tuž nadźijepołny“, podšmórny wčera nawoda předsydstwa WiL dr. Michael von Bronk.
ces_Latn szl_Latn